હેલસિંકીમાં થનારા દ્વીપક્ષીય સંમેલનમાં ટ્રમ્પ સિંગાપોરના શાનદાર અનુભવ ફરી જીવવા માગે છે. ટ્રમ્પે ગયા મહિને સિંગાપોરમાં ઉત્તર કોરિયાના નેતા કિમ જોંગ ઉન સાથે ઐતિહાસિક મુલાકાત કરી હતી. અમેરિકાના વિદેશ મંત્રી માઈક પોમ્પિયોનું કહેવું છે કે, હાલની રાજકીય સ્થિતિ વચ્ચે રાષ્ટ્રપતિ ડોલાન્ડ ટ્રમ્પ અને રશિયાના રાષ્ટ્રપતિ વ્લાદિમીર પુતિન વચ્ચે સંમેલન યોગ્ય સમયે નક્કી કરવામાં આવ્યું છે. નોંધનીય છે કે, અમેરિકામાં 2016માં રાષ્ટ્રપતિ ચૂંટણીમાં રશિયાના કથિત હસ્તક્ષેપ વિશે રશિયાની 12 અધિકારીઓ સામે અભિયોગ દાખલ કરવામાં આવ્યો છે.